Roger Johansen

Musikalsk miljø

Roger Johansen vokste opp på Tverlandet 18 km utenfor Bodø, der han veldig tidlig var en del av et aktivt musikkmiljø. Fra starten med skolekorps, senere aktiv i det grunge-aktige rockebandet Fresh Fruit i Bodø, via dansebandene Sunrise og Jesper, samt andre løse konstellasjoner, ble interessen for jazz vekket for alvor da Johansen møtte Jan Gunnar Hoff, Terje Venaas og trommeslageren Finn Sletten som 16 åring i 1988. Disse tre tok Johansen under sine vinger og etterhvert begynte ballen å rulle for alvor, først med vikarjobber og senere fastere engasjementer sammen med de fremste nordnorske jazzmusikerne, som Henning Gravrok, Konrad Kaspersen, Jørn Øien, Marit Sandvik og Øystein Norvoll for å nevne noen.

Tidlig karriere

Hans tidligere karriere var spillejobber med blant andre Jan Gunnar Hoff, Terje Venaas, Kåre Garnes, Per Husby, Putte Wickman, Marit Sandvik, Marie Bergman og Knut Riisnæs. Han var også med i Øystein Norvoll Band og som landsdelsmusiker i gruppa "Link" (Scene Finnmark) i Hammerfest fra 1994. Link bestod på denne tiden ellers av bassist Andreas Fliflet og pianist Jon Willy Rydningen først, senere tok Bergensmusiker Erik Halvorsen over. Link gjorde turneer og samarbeid med artister som Frode Alnæs, Ole Paus, Erik Bye, Mari Boine, Ailo Gaup, samt en rekke andre, og turnerte over hele Skandinavia. Sammen med Erik Halvorsen og bassisten Dag Erik Pedersen fra Hammerfest, jobbet han også med Jazztrioen Voyage, som gjorde festivaljobber og turneer med folk som Helge Sunde, Henning Gravrok, Frode Nymo, Cæcilie Norbye og Eckhard Baur for å nevne noen. I perioden 1997 – 99 arbeidet han som landsdelsmusiker i jazztrioen FAR EAST sammen med Bergensmusikeren Knut K.K. Kristiansen og bassisten Svein Folkvord. Sammen gjorde disse turneer i inn- og utland med musikere som Hector Bingert, Gustavo Bergalli, Kevin Dean, Ailo Gaup og en rekke andre. Johansen spilte samtidig i Marit Hætta Øverli Band (1994–98)og turnerte med henne både i Sverige, Finland, USA og Canada, og gjorde også enkelte TV-jobber med henne både for NRK, SVT/YLE og CNN. Han begynte som frilansmusiker i Stavanger i 1998 der han arbeidet med artister som Britt Synnøve Johansen, Mia Gundersen, Didrik Ingvaldsen, Ove Hetland, Gjertrud Økland og Randi Tytingvåg for å nevne noen, og flyttet videre til Oslo i 2001, hvor han i dag fremstår som en av landets mest allsidige trommeslagere.

Utgivelser

Johansen platedebuterte på CD som 20-åring i 1992 i Bodø på en lokal EP/studentutgivelse, men har senere spilt på en rekke CD-plater, blant annet med Tore Johansen: Windows, 2001 og Like That(Gemini Records, 2005) med Tore Johansen og Karin Krog, han medvirket også på rap-gruppa Tungtvanns spellemannprisnominerte utgivelse "Folket Bak Nordavind" fra 2004.  
Han har vært med i Jørn Øien trio som ga ut plata (Short stories, Resonant Music 2004),
Tore Johansen «Nordic Quintet»,
Nisse Sandström kvartett, Staffan William-Olsson band, Bodil Niska kvartett,
og fra 2002 til 2005, i The Staffan William Olsson Trio, samt i Olssons 9-mannsband Sharp 9 som ga ut CD-en No:Network (Real Records) i 2004, også den spellemannsnominert. Han spilte også trommer i bandet til Nora Brockstedt en årrekke, og var også med på hennes to siste studioalbum, før hun pensjonerte seg fra rampelyset som 86-åring i 2009. I 2004 og 2005 turnerte  han med Lars Gullin Tribute, sammen med Tore Johansen, Lars Sjøsten (SWE), Hallgeir Pedersen, Atle Nymo, Jukka Perko, Knut Starheim, John Pål Inderberg og Ole Morten Vågan. Som frilanser i hovedstaden har han jobbet med de fleste norske jazzartister, som f eks Live Maria Roggen, Jon Eberson, Jacob Young, Kjell Karlsen, Totti Bergh, Einar Iversen, Egil Kapstad, Petter Wettre, Vigleik Storaas, Knut Riisnæs, Ivar Antonsen, Dag Arnesen for å nevne noen, og han har også spilt med en rekke av norges fineste jazzsangerinner, som Karin Krog, Magni Wentzel, Kjersti Stubø, Randi Tytingvåg, Christina Bjordal, Laila Dalseth, Marit Sandvik og Inge Stangvik. Blant hans faste bandengasjementer i 2014 inngår Halvard Kausland og Helle Brunvoll kvartett med Hans Backenroth, bass, Tore Johansen Unity, og en nystartet kvartett med Hanna Paulsberg, tenorsax, Håvard Stubø, gitar, og Jo Skaansar, bass. Johansen spiller også sammen med Roy Nikolaysen, Ove Billington og Stig Hvalryg i bandet til den engelske saksofonisten Dave Edges kvintett. Roger Johansens trommespill kan også høres på innspillinger med Rune Klakegg Trio, John Surman, Halvard Kausland, Tore Johansen, Nora Brockstedt, samt en rekke andre.

Internasjonal

Johansen har medvirket i en rekke konstellasjoner med amerikanske musikere på turne og festivaljobber, som f eks trompetlegenden Kenny Wheeler, trombonistene Slide Hampton og Juan Pablo Torres, gitaristen Randy Johnston, sangerinnen Barbara Morrison, pianistene Hal Galper og Larry Vuckovich, saksofonistene Bob Mintzer, George Garzone, Herb Geller og Scott Robinson. Av andre utenlandske musikere han har spilt med kan nevnes den engelske pianisten John Taylor, saksofonisten John Surman, samt en rekke andre. Johansen har i løpet av sin karriere vært med på turnéer i utlandet, herunder bl.a USA, Canada, India, Malaysia og Russland.

Bandleder, produsent og komponist

Roger Johansen har gitt ut fire soloalbum. Evening songs (Taurus Records, 2005), der han har med musikerne Jon Eberson gitar, Atle Nymo saksofon,Ole Morten Vågan bass,Marit Sandvik vokal, World Of Emily fra 2007 på hans eget selskap Inner Ear, med Jon Eberson gitar, Atle Nymo saksofon, Helge Lien, piano Sondre Meisfjord bass, og Marit Sandvik vokal. Album nr tre heter Fine Together og kom ut på Inner Ear, i 2010. albumet inkluderer Tore Johansen, trompet og John Pål Inderberg, barytonsax, sammen med de to svenske jazzlegendene Lars Jansson, piano og Georg Riedel, bass. Den fjerde og nyeste utgivelsen kom sommeren 2014 på Inner Ear, og heter On The Up. På denne innspillingen er det Roger Johansens faste band som er foreviget, Marit Sandvik, vokal, Atle Nymo, tenorsax, Jon Eberson, gitar, Rob Waring, vibrafon, samt Bjørn Kjellemyr, kontrabass.
Han fikk Stubøprisen for 2019.

Inner Ear

Han startet sammen med sin bror Tore plateselskapet Inner Ear i (2007), og de har til nå gitt ut over 20 innspillinger, med hovedfokus på melodisk originalmateriale i en europeiskamerikansk jazztradisjonsforankring. Se for øvrig www.innerear.no for mer info.